શહેરના પોલીસ તંત્રમાં, ખાસ કરીને પશ્ચિમ વિસ્તારમાં ‘શિસ્ત’નું વાતાવરણ જળવાતું નહીં હોવાનું કેટલાક સમયથી દેખાઈ રહ્યું છે. એક ચોંકાવનારા કિસ્સામાં ટ્રાફિક ટોઈંગ વાનમાં ‘આઉટસોર્સ’ સિસ્ટમથી ડ્રાઈવર તરીકે રખાયેલો મુકેશ નામનો યુવક વહીવટદાર બની ગયો હતો. આ બાબત ધ્યાન ઉપર આવતાં જ નિયમ અને શિસ્તપાલનના આગ્રહી એવા ટ્રાફિક DCP સુધીર દેસાઈએ મુકેશ નામના વહીવટદારને લાફો મારી હાંકી કાઢ્યો હતો. ટ્રાફિક એ ડિવિઝન પોલીસ સ્ટેશન વિસ્તારમાં ક્રેન ડ્રાઈવર લારીઓના હપ્તા ઉઘરાવતો થઈ ગયો હોવાની ફરિયાદના પગલે કડક કાર્યવાહી કરાઈ છે. DCPએ રિપોર્ટ કરતાં ACPને તપાસ સોંપવામાં આવી છે. મુકેશે તેના અધિકારી એવા PIની ઓફિસમાં સુવિધા પુરી પાડીને ‘ઉઘરાણાં’ શરૂ કર્યા હતા તેવી ચર્ચા થઈ રહી છે.